*Fra Asker kommune har vi fått følgende for utsending til våre medlemsforeninger:*

**Til velforeninger i Asker kommune**

**Tilskudd til grønn forskjønning i nærmiljøet**

Asker kommune ønsker samarbeid med vel i Asker, som ønsker å forskjønne nærmiljøet med blomster og planter.

***Kort fortalt***

*Velforeninger* som geografisk tilhører Asker kommune kan søke på  tilskuddsordningen. Vellet må være registrert i enhetsregisteret/ frivillighetsregisteret.

**Søknadsfristen er 10. mai.**

Om det er midler igjen etter første fordeling, vil resten av midlene fordeles med søknadsfrist 10. Juni.

***Formål***

Grønn forskjønning i nærmiljøene i Asker gjør det litt triveligere for alle.

Tanken er et samarbeid der noe økonomisk stimulering fra kommunen kanskje kan stimulere til frivilligbasert forskjønning i nærmiljøene, gjennom Velene. Dette vil forhåpentligvis glede mange.

Kanskje kan dette kombineres med «Velrusken», for noen?

***Hva kan det søkes om?***

Pengene det søkes om skal brukes til blomster, planter, jord, gjødsel etc., («materiell» - ikke til lønn eller kjøp av tjenester).

***Hvem kan søke?***

Alle velforeninger i Asker som er registrert i Enhetsregisteret/frivillighetsregisteret i Brønnøysund, kan søke. Forskjønnelsen skal skje i det offentlig rom eller der mange ferdes.

Vel som mottar tilskudd må selv ta totalansvar for planlegging, innkjøp, stell og vedlikehold. Dette må beskrives i søknaden

***Hvordan søke?***

Søknader sendes på e-post til Røyken frivilligsentral: [friroyrk@asker.kommune.no](mailto:friroyrk@asker.kommune.no)

***Om søknaden***

Frivilligsentralen vurderer søknadene og bevilger pengebeløpet på vegne av Asker kommune.

Dere får svar på e-post. Dere må legge ut for innkjøpet, og sender rapport med bilder og regnskap + kvitteringer, på epost. Dere får da refundert avtalt beløp.

**Søknaden må inneholde:**

Hvilken sum det søkes om, maksimalt kr 3.000, og hva pengene skal brukes til (kort oppramsing er OK).

* Hvor forskjønningen skal finne sted og hvilken ferdsel det er der (hvem det vil glede).  
  Søknaden må beskrive (helt enkelt) hvordan dere skal utføre nødvendig stell og vedlikehold (for eksempel luking og vanning, evt. oppbevaring og lagring av planter om vinteren og lignende).
* **Vellets; Navn, adresse, organisasjonsnr og kontonr for utbetaling**

***Spørsmål***

Spørsmål kan du sende til Røyken frivilligsentral: [friroyrk@asker.kommune.no](mailto:friroyrk@asker.kommune.no)

eller ta kontakt på telefon 995 17 412.

***Frivillighetsregisteret***

For å være berettiget til kommunalt tilskudd, må frivillige lag og foreninger registrere seg i  [Frivillighetsregisteret v/Brønnøysundregistrene.](https://www.brreg.no/lag-og-foreninger/registrering-i-frivillighetsregistere) For å være registrert i Frivillighetsregisteret, må foreningen først registreres i Enhetsregisteret.

 Med vennlig hilsen

**Christian Vesseltun***Daglig leder  
Røyken Frivilligsentral*(+47) 995 17 412  
[friroyrk@asker.kommune.no](mailto:friroyrk@asker.kommune.no)